ముంబై : మహారాష్ట్రాలో ప్లాస్టిక్ నీళ్ల బాటిళ్లపై నిషేధం విధించే యోచన ఉందని ఆ రాష్ట్ర పర్యావరణ శాఖ మంత్రి రాందాస్ కదం చెప్పారు. మంత్రి ప్రతిపాదనపై స్పందించిన అధికారులు ముందుగా మొదటిదశలో ప్లాస్టిక్ బ్యాగులతోపాటు హోటళ్లలో మంచినీళ్ల బాటిళ్లను నిషేధించవచ్చని చెప్పారు. హోటళ్లలో ప్లాస్టిక్ బాటిళ్ల స్థానంలో మినరల్ వాటర్ ను గ్లాస్ బాటిళ్లలో నింపాలని అధికారులు ఉత్పత్తిదారులను కోరనున్నారు. నగరాలు, పట్టణాల్లో ప్లాస్టిక్ వ్యర్థాలు పెరిగిన నేపథ్యంలో మంత్రి రాందాస్ గురువారం అధికారులతో సమీక్షా సమావేశం ఏర్పాటు చేశారు. కూరగాయలు, కిరాణా దుకాణాల్లో ప్లాస్టిక్ బ్యాగులు వినియోగించకుండా కఠిన చర్యలు తీసుకోవాలని అధికారులు నిర్ణయించారు. ప్లాస్టిక్ బ్యాగులు  వినియోగిస్తే దుకాణాల లైసెన్సులను రద్దు చేస్తామని అధికారులు హెచ్చరించారు. ప్లాస్టిక్ బ్యాగుల స్థానంలో జూట్, వస్త్రంతో తయారైన బ్యాగులు వాడాలని అధికారులు సూచించారు.
mumbai : maharashtralo plastic neella batillapai nishedham vidhinche yochana undani aa rashtra paryaavarana saakha mantri randas kadam cheppaaru. mantri pratipaadanapai spandinchina adhikaarulu mundugaa modatidasalo plastic byaagulathopaatu hotallalo manchineella baatillanu nishedhinchavacchani cheppaaru. hotallalo plastic batilla sthaanamlo minaral water nu glass baatillalo nimpaalani adhikaarulu utpattidaarulanu koranunnaru. nagaraalu, pattanaallo plastic vyardhaalu perigina nepathyamlo mantri randas guruvaram adhikaarulatho sameeksha samavesam erpaatu chesaru. kuuragaayalu, kirana dukaanaallo plastic byaagulu viniyoginchakundaa kathina charyalu teesukovaalani adhikaarulu nirnayinchaaru. plastic byaagulu  viniyogiste dukaanaala licensulanu raddu chestamani adhikaarulu heccharinchaaru. plastic byagula sthaanamlo joot, vastramtho tayaaraina byaagulu vaadaalani adhikaarulu suuchimchaaru.